  Майя Бывальцева Удмуртиын нырысетӥ 40 гектар вылысь юосты кутсазы. 21-тӥ пӧсьтолэзе со сярысь элькунысь гурт возёсъя но сиён-юонъя министерстволэн пресс-службаез ивортэ. Туэ ю бусыосы нырысетӥен Пичи Пурга ёросысь «Восход» возёс потӥз. Нырысь ик отын йыдыез утялтыны кутскизы, та дырлы одӥг гектарысь 25,6 центнерен усе. Озьы ик толйись рапсэз араны кутскизы. Вавож ёросысь Мичурин нимо возёсын гектарысьтыз 19 центнер басьто. Элькунысь гурт возёсъя но сиён-юон министерствоын чакламзыя, таяз арын гектарысь шорлыдын 22 центнер ю тысь басьтыны чаклало. 2020-тӥ арын гуртоос 335 сюрс 200 гектар вылысь юосты утялтыны кулэ.  Тегъёс: Вавож Удмуртия гуртвозёс ПичиПурга бусыужъёс ютысь  